OpenLLM-France/wikimedia huggingface dataset:
# Fibra de coco

La fibra de coco (en anglès, francès i altres idiomes s'anomena amb la paraula tàmil coir) és un material vegetal que s'extreu de la part externa del fruit del cocoter. La fibra de coco es troba entre la part interna i dura i la part externa del coco. Les cèl·lules de fibra individuals són estretes i buides amb les parets cel·lulars fetes de cel·lulosa. Són pàl·lides quan estan immadures però més tard esdevenen endurides a mesura que una capa de lignina es diposita en les parets.
Hi ha dues varietats de fibra de coco. La fibra marró es cull de cocos completament madurs. És gruixuda, forta i amb gran resistència a l'abrasió. Es fa servir en estores, raspalls i sacs. La fibra de cocos madurs conté més lignina i menys cel·lulosa que la fibra del lli i cotó i és més forta però menys flexible. Està feta de petits fils, cadascun d'1 mm de llarg i de 10 a 20 micròmetres de diàmetre. El tipus de fibra de coco blanc es cull de cocos immadurs. Aquestes fibres són de color marró clar i són més suaus però més febles. Generalment són filades per a fer-ne estores o cordes.
La fibra de coco és impermeable i és de les poques fibres naturals resistents als danys de l'aigua salada.

## Usos

Els cocos, les llavors dels cocoters, triguen un any a madurar. Els cocoters tenen cocos, al mateix temps, en tots els estadis de maduració i fan de 50 a 100 cocos per any. Els fruits poden ser collits de terra o ser collits a la palmera. De vegades es fan servir simis ensinistrats per a collir-los. Un home, enfilant-se, pot collir 25 cocoters en un dia. Amb una perxa i un ganivet se'n poden collir 250. La fibra marró és un subproducte de l'obtenció de la copra i s'obté per separació manual o mecànica.
De la fibra blanca se'n fa sobretot cordes i xarxes de pesca. A més d'estores, raspalls, cordes i sacs es fa servir com a material de farciment contra l'erosió. A una gran proporció de la fibra marró se li afegeix làtex de cautxú per a enviar-lo a la indústria europea de l'automòbil. També es fa servir en aïllament tèrmic i empaquetatge.
En horticultura, substitueix la torba de sphagnum, ja que no té espores de bacteris ni de fongs i és un producte ecològicament sostenible en canvi l'extracció de torba no ho és. Serveix per allunyar els cargols de les plantes.
La fibra de coco d'origen mexicà conté beneficioses colònies del fong Aspergillus terreus que fan control biològic contra fongs perjudicials.

## Referències

* ↑ "Coir" from How Products Are Made
* ↑ Hyder, Naveen; Sims, James J.; Wegulo, Stephen N.. In Vitro Suppression of Soilborne Plant Pathogens by Coir. Department of Plant Pathology, University of Nebraska, 448 Plant Science Hall, Lincoln, NE 68583. 2008-11-19. URL:http://www.agrococo.com/Pathogen_Suppression.pdf Arxivat 2011-07-07 a Wayback Machine.. Accessed: 2009-08-17. (Archived by WebCite at)

## Enllaços externs

* Royal Botanical Gardens, Kew - Information Sheet Informació sobre fibra de coco. Arxivat 2008-12-01 a Wayback Machine.
* Where and how coir mats are made Com es fa la fibra de coco.
# Salinas de Pisuerga

Salinas de Pisuerga és un municipi de la província de Palència a la comunitat autònoma de Castella i Lleó (Espanya). Comprèn les pedanies de Monasterio, Renedo de Zalima i San Mamés de Zalima.

## Demografia

Evolució demogràfica :
| 1991 | 1996 | 2001 | 2004 |
| 294 | 296 | 280 | 337 |
# Francisco Morales Bermúdez Cerruti

Francisco Morales Bermúdez Cerruti (Lima, Perú, 4 d'octubre de 1921 - 14 juliol 2022), polític i militar peruà, va ser President del Perú de facto des de 1975 fins a 1980, en la denominada "segona etapa" del govern revolucionari de les forces armades.

## Biografia

Francisco Morales Bermúdez va néixer a Lima, el 4 d'octubre de 1921. Net del general Remigio Morales Bermúdez, qui fou President de la República des de 1890 a 1894. Va estudiar a Lima al Colegio de la Inmaculada (Jesuïtes). De formació militar iniciada quan tenia 18 anys, al final de la seva carrera va arribar a ostentar el grau de general de divisió.
Va ser Ministre de Finances durant el primer govern de Fernando Belaúnde Terry el 1968. Després del cop d'estat de 1968, sota el comandament del General Juan Velasco Alvarado, va ser nomenat cap de l'estat major, càrrec que va exercir des de 1969 fins a 1974.
Va ser President del Consell de Ministres i va ocupar la cartera del Ministeri de Guerra (avui fusionat en el Ministeri de Defensa) durant els anys 1974 i 1975 i, des de febrer de 1975, va ser Comandant General de l'Exèrcit. En aquest càrrec va encapçalar el Tacnazo, el 29 d'agost de 1975, un incruent cop d'estat contra el President Juan Velasco Alvarado i l'endemà s'autoproclama president de la República del Perú com a Cap d'Estat en la "Segona Fase" del Procés Revolucionari de les Forces Armades. Va ser recolzat per la CIA i els serveis secrets dels EUA que es trobaven instal·lats a Xile recolzant al dictador Augusto Pinochet. Davant la imminent invasió a Xile i la possible recuperació dels territoris d'Arica i Tarapacá pel Perú, va donar el cop d'estat a Velasco.
La seva intenció declarada va ser la rectificació dels excessos comesos en les reformes socials i econòmiques desenvolupades pel seu predecessor. Finalment, el seu govern va convocar a eleccions generals per a la conformació d'una Assemblea Constituent per la pressió de les marxes i vagues de la població. Aquestes eleccions van comptar amb la participació de les forces polítiques del país, els qui van participar en l'elaboració de la Constitució de 1979.
Al maig de 1980, es van dur a terme les eleccions per triar democràticament al nou President de la República. L'escrutini va donar per vencedor a Fernando Belaúnde Terry, qui havia estat deposat pel cop d'estat de Juan Velasco Alvarado i que va assumir la presidència el 28 de juliol d'aquest mateix any.

## Enllaços externs

* http://www.electionworld.org/history/peru.htm Arxivat 2007-12-12 a Wayback Machine.
* http://www.state.gov/r/pa/ei/bgn/35762.htm
* http://www.rpp.com.pe/portada/nacional/108984_1.php Arxivat 2007-12-29 a Wayback Machine.
# Société des Avions Marcel Bloch

L'anomenada Société des Avions Marcel Bloch fou empresa francesa de construcció i desenvolupament d'avions civils i militars fundada per Marcel Bloch a la fi de la dècada dels anys vint. En un principi enfocada a l'aviació civil però que amb les creixents tensions entre França i el Tercer Reich alemany, dissenyà avions militars per l'Armée de l'Air. Amb la fí de la Segon Guerra Mundial, Marcel Bloch canvià el seu cognom per Dassault refundant l'empresa sota el nom Dassault Aviation.

## Dissenys
### Civils

* MB.60 & MB.61, 1930.
* MB.90 & MB.92 1932.
* MB.120, 1932.
* MB.110, 1933.
* MB.220, 1935.
* MB.300, 1935.
* MB.161 - 1939.

### Militars

* MB.80 & MB.81 1932.
* MB.200, 1933.
* MB.210 & MB.211, 1934.
* MB.130, 1935.
* MB.211, 1935.
* MB.131, 1936.
* MB.150 & MB.157, 193.7.
* MB.133, 1937.
* MB.134, 1937.
* MB.170 & MB.176, 1938.
* MB.462, c.1938.
* MB.500, 1938.
* MB.690, c.1938.
* MB.730, c.1938.
* MB.135, 1939.
* MB.480, 1939.
* MB.162, 1940.
* MB.700, 1941.
* MB.800, 1947.

## Referències

* ↑ «History of Dassault Aviation, 1916 to 1945» (en anglès americà). [Consulta: 15 novembre 2019].
# Venus d'Hiroshima

Venus d'Hiroshima és una pintura sobre tela feta per Armand Cardona Torrandell el 1962 i que està exposada a la Biblioteca Armand Cardona Torrandell, des de l'octubre de 2011, cedides en dipòsit per la família a la ciutat de Vilanova i la Geltrú.

## Descripció

Sobre un fons blau de textura vaporosa destaca una figura platejada en el centre del quadre. És una obra de contrastos tant a nivell de textures com de contingut. El títol convida a l'espectador a la reflexió a través d'un joc de contraris: “Venus”, com a símbol de l'amor, la vida i la bellesa i “Hiroshima” que des de 1945 s'havia convertit en símbol de mort, dolor i destrucció. Tot i ser una obra lligada encara a l'informalisme, per temàtica entronca ja amb la pintura més compromesa i crítica que caracteritza bona part de les creacions de l'Armand Cardona. El pintor imagina espais abstractes per transmetre estats emocionals: la fascinació paorosa per l'inconegut, l'energia brutal d'una exposició atòmica, la pululante vida de la infinitamente pequeño.
L'obra té un sentit intencionadament social i crític.

## Referències

* ↑ «El llegat d'Armand Cardona Torrandell s'exposarà a la biblioteca del seu nom». Eix diari, 17-10-2011. [Consulta: 20 novembre 2020].
* ↑ Cardona, Àlex; i Masdeu. Armand Cardona i Torrandell : 1928-1995. Vilanova i la Geltrú: Ajuntament de Vilanova i la Geltrú, 2003, p. 7.
* ↑ Pericot, Iago. A. Cardona Torrandell, Iago Pericot. Barcelona: Ajuntament de Barcelona: Laia, 1986. ISBN 8476091249.

## Bibliografia

* Miralles, Frances. Cardona Torrandell. Prefacio por Cesáreo Rodríguez-Aguilera. Barcelona : Dau al set, DL 1975. Depòsito legal: B.9333-75.
* Cardona Torrandell, Armand, 1928-. Cardona Torrandell.. [Bilbao]: La Gran Enciclopedia Vasca, D.L. 1980, p. 10 i 13. ISBN 84-248-0621-2.

## Enllaços externs

* Exposició Armand Cardona Torrandell. L'etapa informalista (1960-1962) a La Sala Centre d'Art Contemporani
# Kravany nad Dunajom

Kravany nad Dunajom és un poble i municipi d'Eslovàquia que es troba a la regió de Nitra, al sud-oest del país. La primera menció escrita de la vila es remunta al 1245.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 24 desembre 2021].
* ↑ «Kravany nad Dunajom - Z dejín obce». [Consulta: 25 desembre 2021].
# Paolo Tiralongo

Paolo Tiralongo (Avola, Siracusa, Sicília, 8 de juliol de 1977) és un ciclista italià, professional des del 2000. Actualment corre a l'Astana Qazaqstan Team.
Després d'una llarga carrera com a gregari, en la qual no havia aconseguit cap victòria d'etapa, el 2009 va prendre part a la Volta a Espanya com a cap de files, finalitzant en vuitena posició final i estant sempre entre els millors en les etapes de muntanya.
El 2011 aconseguí la seva primera victòria com a professional, en guanyar en la 19a etapa del Giro d'Itàlia, amb final a Macugnaga. Tiralongo atacà a 3 km per a l'arribada, marxant en solitari cap a l'arribada, però a manca de 400 metres fou agafat per Alberto Contador, companys d'equip fins a l'any anterior, el qual el sobrepassà per indicar-li que el seguís i tot seguit cedir-li la victòria final.
El 2012 va guanyar l'etapa del Giro d'Itàlia que finalitzava a Rocca di Cambio, per davant de Michele Scarponi

## Palmarès

* 1998
** 1r al Gran Premi de Poggiana
* 1999
** 1r al Tríptic de les Ardenes
* 2004
** Vencedor de la classificació de la muntanya del Tour Down Under
* 2011
** Vencedor d'una etapa al Giro d'Itàlia
* 2012
** Vencedor d'una etapa al Giro d'Itàlia
* 2015
** Vencedor d'una etapa al Giro d'Itàlia
** Vencedor d'una etapa al Giro del Trentino

### Resultats al Tour de França

* 2006. 70è de la classificació general
* 2008. 49è de la classificació general
* 2010. 54è de la classificació general
* 2011. Abandona (17a etapa)
* 2016. 74è de la classificació general

### Resultats al Giro d'Itàlia

* 2003. Abandona (12a etapa)
* 2005. 32è de la classificació general
* 2006. 15è de la classificació general
* 2007. 26è de la classificació general
* 2009. 38è de la classificació general
* 2010. Abandona (6a etapa)
* 2011. 19è de la classificació general. Vencedor d'una etapa
* 2012. 23è de la classificació general. Vencedor d'una etapa
* 2013. 99è de la classificació general
* 2014. 45è de la classificació general
* 2015. 19è de la classificació general Vencedor d'una etapa
* 2017. 83è de la classificació general

### Resultats a la Volta a Espanya

* 2000. 96è de la classificació general
* 2002. 43è de la classificació general
* 2007. Abandona (10a etapa)
* 2008. 27è de la classificació general
* 2009. 8è de la classificació general
* 2012. 38è de la classificació general
* 2013. 51è de la classificació general
* 2014. 33è de la classificació general
* 2015. Abandona (3a etapa)

## Referències

* ↑ Contador y Tiralongo, amigos para siempre a marca.com (27 de maig de 2011) (castellà)
* ↑ Contador fa el que vol. El líder frustra l'atac de Joaquim Rodríguez i regala l'etapa al seu amic Paolo Tiralongo a elpunt.cat (28 de maig de 2011)
* ↑ «Tiralongo aguanta el primer aviso de Scarponi» (en castellà). Marca, 12-05-2012. [Consulta: 15 maig 2012].

## Enllaços externs

* Web oficial Arxivat 2009-02-08 a Wayback Machine. (italià)
* Palmarès a sitiodeciclismo.net
# Flowella

Flowella és una concentració de població designada pel cens dels Estats Units a l'estat de Texas. Segons el cens del 2000 tenia 134 habitants.

## Demografia

Segons el cens del 2000, Flowella tenia 134 habitants, 46 habitatges, i 35 famílies. La densitat de població era de 50,2 habitants per km².
Dels 46 habitatges en un 34,8% hi vivien nens de menys de 18 anys, en un 47,8% hi vivien parelles casades, en un 15,2% dones solteres, i en un 23,9% no eren unitats familiars. En el 23,9% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,31.
Per edats la població es repartia de la següent manera: un 25,4% tenia menys de 18 anys, un 7,5% entre 18 i 24, un 28,4% entre 25 i 44, un 20,9% de 45 a 60 i un 17,9% 65 anys o més.
L'edat mediana era de 38 anys. Per cada 100 dones de 18 o més anys hi havia 117,4 homes.
La renda mediana per habitatge era d'11.250 $ i la renda mediana per família de 12.404 $. Els homes tenien una renda mediana de 13.750 $ mentre que les dones 9.844 $. La renda per capita de la població era de 5.560 $. Aproximadament el 50,9% de les famílies i el 37,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Flowella». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Flowella». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Dongfang Shuo

    En aquest nom xinès, el cognom és Dongfang.
Dongfang Shuo (xinès tradicional: 東方朔, xinès simplificat: 东方朔, pinyin: Dōngfāng Shuò, Wade-Giles: Tung-fang Shuo, 160 – 93 aEC) va ser un funcionari erudit de la Dinastia Han, fangshi ("mestre d'esotèrica"), autor, i bufó de la cort de l'Emperador Wu (regnat del 141 fins al 87 aEC). En la mitologia xinesa, Dongfang és considerat un daoista xian ("transcendent; immortal") i l'esperit de Venus encarnat en una sèrie de ministres antics incloent Laozi.

## Noms

El cognom xinès original de Dongfang Shuo era Zhang (張 significant "extensió, difusió"), el qual més tard va ser canviat a un rar cognom compost Dongfang (東方 "direcció oriental; l'est", cf. L'Est És Roig). El seu nom xinès atorgat era Shuo (朔 "nova lluna") i el seu nom estilitzat era Manqian (曼倩 "bellesa xaire").

## Enllaços externs

* Entrada de TUNG-FANG SO de les Gems of Chinese Literature de Herbert Giles (1884) (anglès)
# Forn d'en Soler

El Forn d'en Soler és un forn de rajols de Massanes (Selva) que forma part de l'Inventari del Patrimoni Arquitectònic de Catalunya.

## Descripció

Antic forn de rajols situat molt a prop de Can Gabriel. Es troba en una estructura de planta baixa amb coberta de teula àrab a dues vessants desiguals. No fa gaire es va fer una ampliació per la seva part dreta.
Només té dues obertures en arc pla, la de la dreta molt petita i una porta de garatge, amb llinda i brancals de maó vist. L'edificació està feta amb maons arrebossats.

## Història

El forn estigué en funcionament fins a la Guerra Civil. El seu estat de conservació és molt bo, ja que l'amo s'encarrega de que es trobi en bon estat i està molt protegit.

## Referències

* 1 2 3 4 5 6 «Forn d'en Soler». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# Somerville

«Somerville» té aquests significats:
* Somerville College
* Somerville (Alabama).
* Somerville (Indiana).
* Somerville (Maine).
* Somerville (Massachusetts).
* Somerville (Nova Jersey).
* Somerville (Ohio).
* Somerville (Tennessee).
* Somerville (Texas).
# Ubiratan Esporte Clube

L'Ubiratan Esporte Clube és un club de futbol brasiler de la ciutat de Dourados a l'estat de Mato Grosso do Sul.

## Història

El club va néixer el 5 de febrer de 1947. Competí a la Segona Divisió brasilera el 1986 i el 1991, i a la Tercera Divisió el 1988, el 1990 i el 1998. Ha estat tres cops campió estatal els anys 1990, 1998 i 1999.

## Palmarès

* Campionat sul-matogrossense:
** 1990, 1998, 1999

## Estadi

Ubiratan Esporte Clube juga els seus partits a l'estadi Fredis Saldívar, anomenat Douradão. L'estadi té una capacitat per a 30.000 espectadors.

## Referències

* 1 2 Rodolfo Rodrigues. Escudos dos Times do Mundo Inteiro. Panda Books, 2009, p. 98.
* ↑ «Brazil 1986 Championship». RSSSF, Agost 4, 2010. [Consulta: Gener 27, 2011].
* ↑ «Brazil 1991 Championship (Segunda Divisão)». RSSSF, Gener 23, 2010. [Consulta: Gener 27, 2011].
* ↑ «Brazil 3rd level 1988». RSSSF, Juny 5, 2007. [Consulta: Gener 27, 2011].
* ↑ «Brazil 3rd level 1990». RSSSF, Octubre 12, 2010. [Consulta: Gene 27, 2011].
* ↑ «1998 Brazilian Championship Série C (3rd level)». RSSSF, Agost 3, 2005. [Consulta: Gener 27, 2011].
* ↑ Placar Guia 2011, 1350-C, 01-01-2011, pàg. 92.
* ↑ «Mato Grosso do Sul State League - List of Champions». RSSSF, 13-04-2014. [Consulta: 1r juliol 2014].
* ↑ «CNEF - Cadastro Nacional de Estádios de Futebol» (PDF) (en portuguès). Confederação Brasileira de Futebol. Arxivat de l'original el de maig 10, 2013. [Consulta: Gener 27, 2011].
# Krav Magà

Krav Maga belt colors/patches :
* White
* Yellow
* Orange
* Green
* Blue
* Brown
* Black
Krav Magà o kravmagà (en hebreu: קרב מגע) (en català: Combat de contacte) és una art marcial desenvolupada originalment a Eslovàquia els anys 30 del segle xx. El desenvolupador va ser Imi Lichtenfeld. Quan Lichtenfeld va arribar a Palestina abans de la creació de l'estat d'Israel, va començar a ensenyar la lluita sense armes a la Haganà, l'exèrcit clandestí jueu. Després de la creació de l'estat d'Israel, l'exèrcit i la policia israelianes van agafar el Krav Magà com a art marcial preferent. Quan Lichtenfeld es va retirar després d'una llarga carrera com a instructor a les Forces de Defensa d'Israel (FDI), va començar a ensenyar el Krav Magà a la població civil. D'aquesta manera va sorgir una versió civil per a la defensa personal. S'ha d'assenyalar que el Krav Magà no és cap esport i manca d'aspecte competitiu.
A tall de nota històrica, el nom original del Krav Magà va ser Kapap, sigles de Krav Panim el Panim, combat cara a cara.

## Principis

En síntesi, els principis fonamentals de combat diuen com ha de ser tota resposta de defensa personal. La defensa o atac han de ser:
* els més ràpids
* els més forts
* els més curts
* els més naturals
* els més directes (per exemple, si hom vol escapar, cal escapar; si hom vol colpejar, cal colpejar).
La idea bàsica consisteix a ocupar-se primer de l'amenaça immediata, impedir que l'agressor torni a atacar, després neutralitzar el contrari. Es fa èmfasi a prendre-li immediatament la iniciativa a l'agressor. S'hi val a sortir corrents (retirada tàctica), si la situació ho dicta. El Krav Magà serveix davant contraris armats i davant contraris múltiples. També permet combatre en àrees tancades, com els avions. Té moltes tècniques de desarmament, i de combat en circumstàncies gens freqüents. Abans de 1985, els experts eren a Israel. Pocs estrangers anaven a Israel a aprendre'n, i cap israelià entrenat no sortia d'Israel per a ensenyar-ne. La primera persona no israeliana i no jueva que té una escola on només s'ensenya el Krav Magà és l'americà Darren Levine, a Los Angeles. La primera persona no israeliana i no jueva certificada com a expert i instructor va ser James Keenan, també americà. Des de la mort de Lichtenfeld, han sorgit unes quantes escoles i associacions de Krav Magà.

## Notes

* ↑ L'ortografia "kravmagà" com a paraula sola és més correcta (encara que més rara). L'idioma català no inclou la paraula "krav".

## Enllaços externs

* Plana web oficial del Krav Magà
* Web oficial de la Federacio Europea de Krav Magà
# Chad Hanna

Chad Hanna és una pel·lícula estatunidenca dirigida per Henry King, estrenada el 1940, adaptació d'un best-seller publicat aquell mateix any. La novel·la va ser escrita per Walter D. Edmonds (després que s'hagués publicat primer en forma de sèrie en el Saturday Evening Post sota el títol "Red Wheels Rolling") La protagonitza Henry Fonda i Dorothy Lamour.

## Argument

Chad Hanna és un noi de pagès sense grans ambicions. Deixat de banda pels vilatans, es conforma a servir de palafrener. Caroline Tridd, també és una noia del poble que no té cap horitzó per al seu futur. Un dia, el circ dirigit per Huguenine fa parada pels voltants i fa una representació. Chad cau sota l'encant de la geneta, Albany Yates, fins al punt de decidir-se a seguir els firaires. Caroline, després de ser renyada violentament pel seu pare, fuig de casa seva i troba refugi amb els saltimbanquis. Albany la cuida i la comença a formar en l'ofici de geneta. Chad Hanna s'ocupa dels cavalls. La vida continua així, fins al dia en què Albany informa Huguenine que el deixa per anar amb un circ rival que segueix el mateix itinerari que el seu...

## Repartiment

* Henry Fonda: Chad Hanna
* Dorothy Lamour: Albany Yates / Lady Lillian
* Linda Darnell: Caroline Tridd Hanna
* Guy Kibbee: Huguenine
* Jane Darwell: Sra. Huguenine
* John Carradine: Bisbee
* Roscoe Ates: Ike Wayfish
* Ben Carter: Bellboy
* Frank M. Thomas: Burke
* Frank Conlan: M. Proudfoot
* Eddie Conrad: Fiero
* Olin Howland: Cisco Tridd
* Edward McWade: Elias
* Edward Mundy: Joe Duddy
* George Davis: Pete Bostock
* Tully Marshall: M. Mott

## Rebuda

Henry Fonda interpreta Chad Hanna, un pagerol de mitjans del segle xix que s'uneix a un circ en gira. S'enamora de la bella genet Dorothy Lamour, però el rebutja. Chad Hanna llavors es troba atret per a una altra noia, Linda Darnell. Chad Hanna aconsegueix salvar el circ de ruïna financera. També assegura els serveis d'un elefant entrenat.

## Referències

* ↑ http://allmovie.com/work/chad-hanna-86910
* ↑ The New York Times. Chad Hanna (en anglès). The New York Times.
# Dongeradeel

Dongeradeel (Dongeradiel en frisó) és un municipi de la província de Frísia, al nord dels Països Baixos. L'1 de gener de 2007 tenia 24.876 habitants repartits per una superfície de 266,94 km² (dels quals 99,67 km² corresponen a aigua). Limita al nord amb el mar, enfront de les illes d'Ameland i Schiermonnikoog, a l'oest amb Ferwerderadiel, a l'est amb De Marne (Groningen) i al sud amb Dantumadiel i Kollumerland en Nieuwkruisland.

## Nuclis de població

Font: CBS

## Administració

El consistori actual, després de les eleccions municipals de 2007, és dirigit pel socialista Marga Waanders. El consistori municipal consta de 21 membres, compost per:
* Crida Demòcrata Cristiana, (CDA) 7 escons
* Partit del Treball, (PvdA) 5 escons
* Partit Nacional Frisó, (FNP) 4 escons
* ChristenUnie, 2 escons
* Algemeen Belang Dongeradeel, 2 escons
* Partit Popular per la Llibertat i la Democràcia, (VVD) 1 escó

## Galeria d'imatges

* Església d'Easternijtsjerk
* Ljoesens
* Porta d'Esonstad
* església de Moarre

## Enllaços externs

* www.dongeradeel.nl